प्रीमेथिलेनोमाइसिन सी लैक्टोन

प्रीमेथिलीनोमाइसिन सी लैक्टोन एक प्राकृतिक रूप से मिलने वाला यौगिक है, जिसमें बहुत मजबूत एंटीबायोटिक गुण होते हैं। यह ऐसे खतरनाक बैक्टीरिया को भी मार सकता है, जो आम दवाओं से ठीक नहीं होते — जैसे मेथिसिलिन-प्रतिरोधी स्टैफिलोकोकस ऑरियस (MRSA) और वैनकोमाइसिन-प्रतिरोधी एंटरोकोकस (VRE)।

खोज
यह यौगिक तब मिला, जब वैज्ञानिक मिट्टी में पाए जाने वाले एक जीवाणु स्ट्रेप्टोमाइसेस कोलीकलर में मिथाइलीनोमाइसिन नामक दवा बनाने वाले जीनों की जाँच कर रहे थे। इस दौरान उन्हें गलती से यह नया यौगिक भी मिल गया।

जब वैज्ञानिकों ने mmyE नाम का एक जीन हटा दिया, तो उस जैविक प्रक्रिया का एक चरण रुक गया। इसके कारण कुछ ऐसे मध्यवर्ती पदार्थ जमा हो गए, जिन्हें पहले कभी नहीं पहचाना गया था—इन्हीं में प्री-मिथाइलीनोमाइसिन C और उसका लैक्टोन रूप भी शामिल था।

मिथाइलीनोमाइसिन A दवा बनने की प्राकृतिक प्रक्रिया में प्री-मिथाइलीनोमाइसिन C लैक्टोन एक शुरुआती चरण होता है।
इसके बाद: लैक्टोन रिंग टूटती है (जल-अपघटन), फिर  निर्जलीकरण होता है, इससे मिथाइलीनोमाइसिन C बनता है, अंत में उसके ऑक्सीकरण से  एपॉक्साइड मिथाइलीनोमाइसिन A तैयार होता है।

जैवसक्रियता

मिथाइलीनोमाइसिन A और C की तुलना में, प्री-मिथाइलीनोमाइसिन C और उसका लैक्टोन रूप कई ग्राम-पॉजिटिव बैक्टीरिया के खिलाफ अच्छी रोगाणुरोधी (एंटीबायोटिक जैसी) क्षमता दिखाते हैं। यह क्षमता उन बैक्टीरिया पर भी असरदार है जो दवाओं का विरोध करते हैं, जैसे स्टैफिलोकोकस ऑरियस (MRSA) और एंटरोकोकस फेसियम (VRE)।

इन दोनों यौगिकों में मिथाइलीनोमाइसिन A और C में पाया जाने वाला महत्वपूर्ण रासायनिक हिस्सा (α-मैथिलीन-γ-ब्यूटिरोलैक्टोन) नहीं होता। इसका मतलब है कि ये एक अलग तरह के तरीके से बैक्टीरिया पर असर डालते हैं।

इन खास गुणों की वजह से, खासकर एंटीबायोटिक प्रतिरोध की समस्या से निपटने के लिए, इस जैविक मार्ग के यौगिक नए एंटीबायोटिक बनाने के लिए महत्वपूर्ण सुराग और संभावित उम्मीदवार माने जा सकते हैं।

रसायन विज्ञान

प्री-मिथाइलीनोमाइसिन C लैक्टोन केवल प्राकृतिक रूप से ही नहीं बनता, बल्कि इसे लैब में भी बनाया जा सकता है। इसके लिए वैज्ञानिक एक खास तरह की रासायनिक क्रिया का इस्तेमाल करते हैं, जिसे डायस्टेरियोसेलेक्टिव फॉस्फीन-प्रेरित (3+2) साइक्लोऐडिशन कहा जाता है।

इस तरीके से इसे बड़ी मात्रा में तैयार किया जा सकता है, जिससे इसकी संरचना और उसकी जैविक गतिविधि के संबंधों पर आगे शोध करना आसान हो जाता है।

 सन्दर्भ 

श्रेणी:एंटीबायोटिक्स